Dorothe Engelbretsdatter
Store norske leksikon,Språk og litteratur,Norsk og samisk litteratur,Norges litteratur 1500 og 1600-tallet
Dorothe Engelbretsdatter var en norsk dikter fra Bergen, og en av Norges mest populære diktere i sin samtid. Hun var særlig kjent for sin salmediktning.
Hennes første salmesamling Siælens sangoffer ble trykt i Oslo 1678. Salmene gir uttrykk for tidens botsfromhet, men har et mer personlig preg enn vanlig. Hun hadde da mistet syv av sine ni barn og sa selv: «Ny sorg foraarsagede nye sange».Engelbretsdatter giftet seg rundt 1652 med Ambrosius Hardenbeck. Etter Hardenbecks død i 1683 skrev hun den store diktsyklus Taareoffer, en parafrase over Luk 7,36–50 (synderinnen i fariseerens hus) i tilknytning til en andaktsbok av Heinrich Müller med en lignende tittel.De fleste av hennes salmer var diktet til moderne melodier og ledsaget av notebilag; de ble meget populære og er trykt i 25 utgaver, den siste i 1868. De var beregnet på husandakten og kom inn i privatsalmebøker, i kirkesalmebøker kom de først da Magnus Brostrup Landstad gav dem plass i sin kirkesalmebok (1869). Landstads reviderte salmebok har fire salmer av henne. I Norsk Salmebok 1985 er disse to tatt med: Dagen viker og går bort (1678) og Når verden med sin glede sviker (1681). Bare den første er med i den nye salmeboken fra 2013.Dorothe Engelbretsdatter skrev også leilighetsdikt og rimbrev, hvorav rundt 50 er bevart. De anslår en lystig, usnerpet og ofte dristig tone.Hennes hus står i Gamle Bergen Museum. Engelbretsdatters skrifter Taare-Offer Siælens Sang-Offer Om det evige liv Gravskrift Aftensalme  Samlede skrifter (2 bd. 1955–56) utgitt ved K. Valkner. Les mer i Store norske leksikon Dorothe Engelbretsdatter i Norsk biografisk leksikon Eksterne lenker Taare-Offer. Les boken hos bokselskap.no   Siælens Sang-Offer. Les boken hos bokselskap.no Litteratur Akslen, Laila (1970) Feminin barokk: Dorothe Engelbretsdotters liv og diktning, Akslen, Laila (1997) Norsk barokk: Dorothe Engelbretsdatter og Petter Dass i retorisk tradisjon   Pettersen, Egil (1957) Norskhet i språket hos Dorothe Engelbretsdatter  Vederhus, Inger (1982) Engelbretsdatterstudiar (hovedoppg.) Vederhus, Inger (1988) "Den første Hun Poet i Arvekongens Lande" i Engelstad, Inger m.fl., red.: Norsk kvinnelitteraturhistorie, b. 1, 19-26, Vederhus, Inger (1993) "Kieck i Pennen, kieck i Bleck" i Møller Jensen, Elisabeth m.fl., red.: Nordisk kvindelitteraturhistorie, b. 1, 163-75